Raymond Williams

**Raymond Henry Williams** (født 31. august 1921, død 26. januar 1988) var en britisk akademiker, romanforfatter og litteraturteoretiker. Han var også en innflytelsesrik aktivist i det nye venstre og innenfor bredere kulturaktiviteter. Hans skrifter om politikk, kultur, massemedia og litteratur var betydelige bidrag til marxistisk kritikk av kulturen og kunsten. Hans arbeid la grunnlaget for en materialistisk tilnærming av kulturen.

Det er vanlig at man daterer begynnelsen for den akademiske tradisjonen til den britiske kulturforskningen til 1958 da Williams' *Culture and Society* ble utgitt. Han er kanskje den enkeltstående teoretiker som har utøvet størst innflytelse innenfor dette feltet i Storbritannia. I sin bok undersøkte han forholdet mellom kultur og samfunn gjennom å analysere et antall litterære tekster skrevet av britiske forfattere mellom 1780-1950 for blant annet å se hvordan samfunnsbevegelser avspeiles i tekstene. Han utgikk fra blant annet antagelsen at en mengde betydningsfull ord i språket i løpet av den undersøkte epoken fikk sin nåværende betydning i forbindelse med det samfunn hvor disse ble benyttet også ble utviklet og endret. Han skilte særskilt fem ord: «industri», «demokrati», «klasse», «kunst» og «kultur». I *Keywords* (1976) utviklet han sin interesse for oppkomsten av ordenes betydning i relasjon til den store samfunnsutviklingen.

Williams er kritisk til begrepet «masse», hvilket han mener er nytt ord for «pøbel» og som betegner omtrent samme negative egenskaper som det sistnevnte ordet. I henhold til ham finnes det ingen masser, kun ulike måter å betrakte mennesker på. I en viss utstrekning avfeier han også den såkalte massekulturkritikken og sådde et frø til et langt mer positivt måte å betrakte populærkulturen på og de som anvender den.

I *Culture and Society* (1958) og *The Long Revolution* (1961) er han også kritisk mot den amerikanske forskningen på den såkalte mediaeffekten som hevder at TV og andre massemedier har en determinerende effekt eller påvirkning på menneskers oppførsel. Denne type av «teknologisk determinisme» kjenner man igjen fra debatter som tidvis dukker opp i den offentlige diskusjonen om eksempelvis voldsfilmer, videospill og hardrockens påståtte skadelige innflytelse på først og fremst ungdommen.

## Bibliografi

; Romaner:
* *Border Country* (1960)
* *Second Generation* (1964)
* *The Volunteers* (1978)
* *The Fight for Manod* (1979)
* *Loyalties* (1985)
* *People of the Black Mountains, Volume 1: The Beginning* (1989)
* *People of the Black Mountains, Volume 2: The Eggs of the Eagle* (1990)

;Litterær og kulturelle undersøker (utvalg):
* *Reading and Criticism* (1950)
* *Drama from Ibsen to Eliot* (1952)
* *Culture and Society* (1958)
* *The Long Revolution* (1961)
* *Communications* (1962)
* *Drama from Ibsen to Brecht* (1968)
* *The English Novel From Dickens to Lawrence* (1970)
* *Television: Technology and Cultural form* (1974)
* *Keywords* (1976)
* *Problems in Materialism and Culture: Selected Essays* (1980)
* *Socialism and Ecology* (1982)
* *Writing in Society* (1983)
* *The Politics of Modernism* (1989)

## Referanser


## Eksterne lenker
* The Raymond Williams Society
* Artikkel om Raymond Williams, Museum of Broadcast Communications
* Maurice Cowling om Raymond Williams
* Utvalg fra ''Keywords''